hotchpotch/miracl-hf-unified huggingface dataset:
गिल
गिल पंजाब के जट सिक्ख और हिन्दू जाट लोगों का एक गोत्र है।
गिल गोत्र का मेला कुछ जगहों पर साल में दो बार मनाया जाता है। एक दीपावली के दूसरे दिन और दूसरा 13 अप्रैल को मनाया जाता है। इन मेलों में सुबह दस बजे झंडा चढ़ाने की रस्म होती है। इस में गिल गोत्र के बुजुर्ग भाग लेते हैं। छोटे बच्चे शबद गाते हैं। एक बजे लंगर का आयोजन किया जाता है। इसमें सभी गिल गोत्र के लोग सेवा करते हैं।
छोंकर
छोंकर या छौंकर एक जाट गोत्र है और यह गोत्र गुर्जर और राजपूत जाति में भी पाया जाता है।
जाखड़
जाखड़ एक जाट गोत्र है। जो राजस्थान , हरियाणा, यूपी, पंजाब, मध्य प्रदेश, बिहार मै अधिकांस आबादी यहा निवास करती हैं
डारा गोत्र
डारा गोत्र एक जाट गोत्र है।
ढिल्लों
ढिल्लों एक जाट गोत्र है।
तोमर गोत्र (जाट)
तोमर अथवा तवंर एक जाट,राजपूत,राजपूत माली,गुर्जर वंश है जो चंद्रवंशी क्षत्रिय कहे जाते हैं।
तोमर गोत्र हिन्दू और सिख जाटों में है । जाट सिख में तोमरो को तुर कहते हैं ।
देवल‍
"देओल और बरनवाल एक जाट गोत्र"' है। देवल (जाति)
धौल्या
धौल्या या धौलिया राजस्थान, महाराष्ट्र, कर्नाटक, केरल, तमिलनाडु आदि में पाए जाने वाले जाटों का एक गोत्र है। धौल्या का शाब्दिक अर्थ सफेद होता है। राठौड़ के शासन से बहुत पहले किशनगढ़ और मारवाड़ में नागवंशी धौल्या शासक थे। धौल्या गोत्र में सबसे प्रसिद्ध व्यक्ति तेजाजी हैं। उनका जन्म विक्रम संवत ११३० में हुआ था।
उस समय राजस्थान पर छोटे गणराज्य राज्यों का शासन था, जो जातियों में विभाजित थे। तेजाजी के पिता ताहरजी थे जो खरनाल के प्रमुख थे। उसका शासन खरनाल से रूपनगर तक फैला हुआ था। उनका पड़ोसी राज्य काला नागों का था। नागौर से काला नागों का सफाया हो गया था। भीनमाल में गुर्जरों को खारिज कर दिया गया। मीणा जयपुर के विभिन्न भागों में शासक थे। तेजाजी का विवाह पनेर गांव में हुआ था, जो वर्तमान में अजमेर जिले में है तथा उस समय में जयपुर क्षेत्र में बनास नदी के तट पर स्थित था।
बडगोती
बडगोती एक जाट गोत्र है।
कल्पना मोहन
कल्पना या कल्पना मोहन (18 जुलाई 1946 - 4 जनवरी 2012), जिनका जन्म नाम अर्चना मोहन था, 1960 के दशक में हिंदी सिनेमा में काम करने वाली एक भारतीय अभिनेत्री थीं। उन्होनें शम्मी कपूर के साथ प्रोफेसर, देव आनंद के साथ तीन देवियां, प्रदीप कुमार के साथ सहेली और फ़िरोज़ ख़ान के साथ तस्वीर और तीसरा कौन में काम किया है। यह एक क्रांतिकारी अवनि मोहन की बेटी थीं साथ ही पंडित शंभू महाराज के द्वारा प्रशिक्षित एक निपुण कथक नृत्यांगना भी थीं। वह अपने परिवार के साथ पुणे में रहती थीं। पुणे अस्पताल और अनुसंधान केंद्र में 4 जनवरी 2012 की सुबह उनकी मृत्यु हो गई।
भण्डारी जाति
भण्डारी एक समुदाय एवं जाति है। ये भारतीय राज्य गोवा, महाराष्ट्र और कर्नाटक के कुछ हिस्सों में निवास करते हैं।
भाटिया जाति
भाटिया मूल रूप से पंजाब, जैसलमेर और काठियावाड़ में रहने वाली जाति है। इनका मुख्य पेशा क्षात्र संबंधित हुआ करता था और वह क्षत्रिय, राजपूत वर्ग से जुड़े हैं । पंजाब के लाहौर जिले और मुल्तान जिले में भी इनकी पर्याप्त आबादी थी। भाटिया के दो मुख्य समूह है:- पंजाबी और भट्टी । इनकी मातृभाषा कच्छी और पंजाबी है।
मखदूम गोत्र
मखदूम गोत्र एक जाट गोत्र है।
वराइच गोत्र
वराइच गोत्र एक जाट गोत्र है।
सेखों
सेखों एक जाट गोत्र है।
निर्मलजीत सिंह सेखों - परमवीर चक्र विजेता
सोहल
सोहल एक जाट गोत्र है।
हंस गोत्र
हंस एक जाट गोत्र है।
मलिक जाट गोत्र
मलिक एक उपाधि है। मालिक एक जाट गोत्र भी है।
श्योराण
श्योराण एक जाट गोत्र है। इसे चन्द्रवंश में वर्गीकृत किया गया है। Baktawar =1Bajranglal 2 Mangilal Bajranglal=1 galol 2 GovindRam 3 kajod 2 Mangilal = 1 kelashi 2 Barji 3 Satynarayan = 1 pinky 2 Raghuveer 3 Vijay Shyoran Village Hadiklan Th. PEEPLU DISTRICT TONK RAJSTHAN (INDIA)
सुण्डा गोत्र
सुण्डा गोत्र एक जाट गोत्र है।
समभारिक प्रचक्रण
इससे पहले यह एक बात जानना जरूरी है कि संमभारिक क्या है? अर्थात जिसके परमाणु संख्या अलग तथा परमाणु भार समान हो उसे संमभारिक कहते हैं। यह समस्थानिक का विपरीत होता है।"समभारिक प्रचक्रण"' (Isospin) कण का एक नैज गुण है। यह प्रबल अन्योन्य क्रिया से सम्बंधित क्वान्टम संख्या है। वो कण जिनपर लगने वाला प्रबल बल समान हो लेकिन आवेश का मान भिन्न हो (जैसे: प्रोटॉन एवं न्यूट्रॉन) का समान कण की भिन्न अवस्था के रूप में अध्ययन किया जा सकता है। इसके लिए उन्हें उनकी आवेश अवस्था के संगत भिन्न समभारिक प्रचक्रण अवस्था परिभाषित की जा सकती है।
न्यू जलपाईगुड़ी जंक्शन रेलवे स्टेशन
न्यू जलपाईगुड़ी, भारत के राज्य पश्चिम बंगाल के सिलीगुड़ी शहर में एक रेलवे स्टेशन है। यह पश्चिम बंगाल के जलपाईगुड़ी जिले में स्थित है।
ग्रैंड मस्ती
ग्रैंड मस्ती भरत शाह की बॉलीवुड वयस्क हास्य फ़िल्म है, जिसका निर्देशन इन्द्र कुमार ने किया है और निर्माता अशोल ठकेरिया हैं। फ़िल्म २००५ की सफल फ़िल्म "मस्ती" की उत्तरकृती है। इसमें मुख्य भूमिका में विवेक ओबेरॉय, आफ़ताब शिवदेसानी और रितेश देशमुख मूल भूमिकाओं में बदलाव के साथ हैं जिनके साथा ब्रूना अब्दुल्ला, करिश्मा तन्ना, सोनाली कुलकर्णी, कैनात अरोरा, मरियम जकारिया और मंजरी फणनिस हैं। ग्रैंड मस्ती को 13 सितम्बर 2013 को जारी किया गया। ग्रैंड मस्ती को समीक्षकों से मिलीजुली प्रतीक्रिया मिली लेकिन टिकट खिड़की पर अच्छे आरम्भ के साथ उतरी।
डॉ॰ अमर सक्सेना (रितेश देशमुख), मीत मेहता (विवेक ओबेरॉय) और प्रेम चावला (आफ़ताब शिवदेसानी) दोस्त हैं। कॉलेज के दिनों में वे हर समय लड़कियों के बारे में सोचते रहते हैं। रॉबर्ट परेरा (प्रदीप रावत) उनके कॉलेज के बेहद सख़्त प्रिंसिपल होते हैं। वो कॉलेज में एक आदेश जारी करते हैं कि अश्लील हरकतों में शामिल होने वाले लड़के-लड़कियों के ख़िलाफ़ कड़े कदम उठाए जाएंगे। कॉलेज प्रिंसिपल से मिली सज़ा के बाद कॉलेज के एक लड़के हार्दिक (सुरेश मेनन) को मानसिक अस्पताल जाना पड़ता है। छह वर्ष के बाद कॉलेज के सभी पूर्व-छात्रों को अपने-अपने जीवनसाथी के साथ कॉलेज में एक सप्ताह की छुट्टी बिताने के लिए बुलाया जाता है। संयोग से डॉ॰ अमर सक्सेना की पत्नी ममता (सोनाली कुलकर्णी) उनके साथ नहीं आ पाती है क्योंकि वो अपने नवजात बच्चे की देखभाल में व्यस्त हैं, मीत की पत्नी उन्नति (करिश्मा तन्ना) भी साथ आने से मना कर देती है क्योंकि उन्हें अपने बॉस (कैप्टन बिक्रम जीत सिंह) के साथ तुर्की जाना होता है और प्रेम की पत्नी भी उनके साथ आने से मना कर देती है क्योंकि उन्हें अपने परिवार में बड़ों की देखभाल करनी होती है। कॉलेज के तीनों दोस्त 'मिलन समारोह' में अपनी पत्नियों के बग़ैर जाने का फ़ैसला करते हैं और विवाहेतर संबंधों की योजना बनाते हैं। संयोग से कॉलेज के प्रिंसिपल राबर्ट परेरा दो दिन के लिए देश से बाहर गए होते हैं। वो कॉलेज परिसर में किसी भी तरह की 'ग़लत गतिविधि' और अश्लील बातचीत को रोकने के लिए कुछ ख़ास लोगों को नियुक्त करते हैं जो सभी पर नज़र रखते हैं। कॉलेज में डॉ॰ अमर की मुलाकात एक बिंदास लड़की मैरी (ब्रूना अब्दुल्ला) से होती है जो अपनी मर्जी से उसके साथ हमबिस्तर होने तक को तैयार है। मीत की मुलाकात मार्लो से होती है और वो उस पर फ़िदा हो जाता है। प्रेम अपनी टीचर रोज़ (मरियम जकारिया) को फंसाने की कोशिश करता है, जो उसे रात को अपने बेडरूम में आने का निमंत्रण देती है। इससे पहले कि तीनों दोस्त अपने-अपने पार्टनर के क़रीब आने की योजना को अंजाम देते, राबर्ट परेरा की कॉलेज में वापसी हो जाती है। यह पता चलता है कि रोज़ रॉबर्ट की दूसरी पत्नी हैं, मैरी उनकी पहली पत्नी की लड़की है और मार्लो उनकी बहन है। रॉबर्ट को शक होता है कि तीनों जरूर उनकी पत्नी, बेटी और बहन के साथ संबंध बनाना चाहते हैं, इसलिए वह उनका पीछा करता है। अमर, मीत और प्रेम शहर से भागने की ताक में होते हैं कि तीनों की पत्नियां वहां पहुंच जाती हैं। रॉबर्ट परेरा और तीनों दोस्तों के बीच चूहे-बिल्ली का खेल शुरू हो जाता है। इसी बीच हार्दिक पागलखाने से बाहर आ जाता है और परेरा को जान से मारना चाहता है। वह अमर, मीत और प्रेम को रॉबर्ट परेरा को मारने के लिए ब्लैकमेल करता है और धमकी देता है कि उसके पास मैरी, मार्लो और रोज़ के साथ उनके रोमांस की एमएमएस क्लिप है। अगर वो रॉबर्ट को नहीं मारते तो वह उन्हें सार्वजनिक कर देगा।
ग्रैंड मस्ती को सेन्सर बोर्ड के पास इसके जारी होने से तीन माह पूर्व जून २०१३ में भेजा गया।
शमीम देव आज़ाद
शमीम देव आज़ाद जम्मू और कश्मीर से एक प्रसिद्ध गायिका हैं। वे ग़ुलाम नबी आज़ाद की पत्नी हैं। उसकी ख़ूबसूरत आवाज़ के लिए उनको पद्म श्री का कला पुरस्कार दिया गया।
भारत के राजनयिक मिशनों की सूची
यह भारत के राजनयिक मिशनों की सूची है। भारत का आपेक्षित रूप से एक विशाल राजनयिक समाज (तन्त्र) है जो इसके विश्व में सम्बन्धों को दर्शाता है और विशेष रूप से पड़ोसी क्षेत्रों: मध्य एशिया, पश्चिमी एशिया, पूर्वी अफ्रीका, दक्षिण पूर्व एशिया और भारतीय उपमहाद्वीप में सम्बन्धों को प्रतिबिम्बित करता है। इसके अलावा कैरिबियाई और प्रशान्त महासागरीय क्षेत्रों में भी जहाँ ऐतिहासिक रूप से प्रवासी भारतीय रहते हैं, भारत के मिशन मौजूद हैं।
राष्ट्रमण्डल देश के रूप में, अन्य राष्ट्रकुल सदस्य राष्ट्रों की राजधानियों में भी भारतीय राजनयिक मिशन उच्च आयोगों के रूप में स्थापित हैं। राष्ट्रकुल देशों के अन्य नगरों में स्थित अपने वाणिज्य दूतावासों को भारत में "सहायक उच्च आयोग" कहा जाता है। यह एक अपूर्ण पृष्ठ है। और जानकारी के लिए ।
अजीत सिंह (राजनीतिज्ञ)
चौधरी अजीत सिंह (12वरी 1939 – 6 मई 2021) एक भारतीय राजनीतिज्ञ थे। वो पूर्व प्रधानमंत्री चौधरी चरण सिंह के पुत्र थे। वे भारत के कृषि मंत्री रहे और वो २०११ से केन्द्र की यूपीए सरकार में नागरिक उड्डयन मंत्री रहे। वो राष्ट्रीय लोक दल के लम्बे समय तक अध्यक्ष रहे। उत्तर प्रदेश के बागपत से निर्वाचित सांसद भी रहे 2021 को गुरुग्राम में कोविड-19 से उनकी मृत्यु हो गयी।
अजीत सिंह ने स्नातक (बीएससी), बी॰टेक॰ और स्नातकोत्तर उपाधि नामी संस्थानों अर्थात लखनऊ विश्वविद्यालय, लखनऊ, आयआयटी खड़गपुर और प्रौद्योगिकी के इलिनोइस संस्थान, शिकागो (संयुक्त राज्य अमेरिका) से प्राप्त की। उन्हें कृषि और आधुनिक प्रौद्योगिकी के क्षेत्र में विशेष रुचि थी। उन्होंने अमेरिका में १७ वर्षों तक अमेरिकी कम्प्यूटर इंडस्ट्री में कार्य किया और १९८० के पूर्वार्द्ध में लोकदल को पुनर्जीवित करने वापस भारत आये। लोकदल उनके पिता द्वारा बनाई गयी एक पार्टी है जिसमें मुख्यतः किसानों का एक बड़ा हिस्सा अनुगमन करता है।
उनके एक पुत्र एवं दो पुत्रियों के पिता हैं। उनका पुत्र जयंत चौधरी १५वीं लोकसभा का सदस्य थे और उत्तर प्रदेश के मथुरा लोक सभा निर्वाचन क्षेत्र से सांसद रहे।
सारनाथ संग्रहालय
सारनाथ संग्रहालय भारतीय पुरातत्‍व सर्वेक्षण का प्राचीनतम स्‍थल संग्रहालय है। सारनाथ में बौद्ध मूर्तियों का विस्तृत संग्रह है। संग्रहालय में 6,832 मूर्तियाँ और कलाकृतियाँ हैं। [[श्रेणी:भारत में संग्रहालय] सारनाथ संगृहालय मे उपस्थित सभी कलाकृतियाँ अत्यंत पुरानी हैं  इनमे से अधिकाधिक ई० पू० के है जिन्हें अपने हाथों से स्पर्श करने का अलग ही एहसास होता है
लाइब्नित्स का समाकल सूत्र
कैलकुलस में लाइब्नित्स सूत्र समाकल चिह्न के अन्दर अवकलन करने से सम्बन्धित एक नियम है। यह इस प्रकार है-
निम्नलिखित समाकल को लेते हैं:
तो ("x", "x") के बीच "x" के मानों के लिए, इस समाकलन का अवकलज निम्नलिखित प्रकार से लिखा जा सकता है:
शर्त यह है कि फलन "f" तथा इसका आंशिक अवकलज " f" दोनों ही ["x", "x"] × ["y", "y"] क्षेत्र में सतत हैं।
इसका अर्थ यह है कि कुछ शर्तों के आधीन समाकलन चिह्न तथा आंशिक अवकलज चिह्न की परस्पर अदला-बदली करना सम्भव है। इस सूत्र का विशेष उपयोग इन्टीग्रल ट्रांसफॉर्मों के अवकलन करने में होता है।
नॉटिंघम फॉरेस्ट एफ.सी.
नॉटिंघम फॉरेस्ट फुटबॉल क्लब पश्चिम ब्रिद्गेफोर्द्, नॉटिंघमशायर में एक अंग्रेजी फुटबॉल क्लब आधारित है, मौजूदा समय फुटबॉल लीग चैम्पियनशिप में खेलता है। फॉरेस्ट 1898 के बाद से सिटी ग्राउंड पर आधारित किया गया है। क्लब अक्सर बस फॉरेस्ट के रूप में जाना जाता है।
1865 में स्थापित, वन 1889 में फुटबॉल गठबंधन का संस्थापक सदस्य थे और 1892 में फुटबॉल लीग में शामिल हो गए। वे 1898 और 1959 में एफए कप जीता, लेकिन उनकी सबसे सफल अवधि के 1975 और 1993 के बीच, ब्रायन च्लोउघ् के प्रबंधन के तहत आया, जो समय के दौरान वे अपनी ही लीग खिताब, लगातार दो यूरोपीय कप 1979 तथा 1980 और चार लीग कप जीता. तब से क्लब कठिन समय पर गिर गया है और 1999 के बाद से शीर्ष उड़ान के बाहर किया गया है।
आद्रियें मारि लजान्द्र
आद्रियें मारि लजान्द्र (Adrien Marie Legendre, ध्वन्यात्मक लिपि में फ्रांसीसी उच्चरण : ​[adʁiɛ̃ maʁi ləʒɑ̃ːdʁ] / सन् १७५२ से १८३३) indianगणितज्ञ थे। लजान्द्र बहुपद (Legendre polynomials) तथा लजान्द्र रूपान्तरण (Legendre transformation) उनके नाम पर आधारित Hitesh Kumar verma का जन्म 31 may2006 ई. को पेरिस में हुआ था। इन्होंने शिक्षा पैरिस में प्राप्त की। गणित जगत् में इनकी ख्याति दीर्घवृत्तीय समाकलों (एलिपिटिकल इन्टिग्रल) एवं फलनों, संख्याओं के सिद्धांत, दीर्घवृत्तज एवं उपगोल के आकर्षण और लघुतम वर्ग संबंधित शोधों के कारण है। इनके अतिरिक्त इन्होंने भू-मापन विज्ञान के अनेक सूत्रों एवं प्रमेयों और 'लजाँद्र के फलन' का भी आविष्कार किया।
इनकी प्रसिद्ध पुस्तकें 'फौक्स्येजेलिप्तिक' (Fonctions Elliptiques), भाग १ और २, (१८२५ ई., १८२६ ई.), 'काल्क्यलैतेग्राल' (Calcul Integral), भाग १, २ और ३ (१८११, १६, १७), 'थेओरि दे नौम्ब्रेस' (Theorie des Nombres, सन् १८३०) और 'एलेमां द जेओमेत्रि' (Elements de Geometrie, सन् १७९४) हैं।
लजान्द्र बहुपद
गणित में लजान्द्र बहुपद (Legendre Polynomial) वे बहुपद हैं जो लजान्द्र के अवकल समीकण के हल हैं:
यह नामकरण आद्रियें मारि लजान्द्र‎ के नाम पर किया गया है। ये बहुपद लांबिक फलन (आर्थोगोनल फलन) के सरलतम उदाहरण हैं।
आरम्भ के ग्यारह लजान्द्र बहुपद नीचे दिए गए हैं:नीचे के चित्र में n=5 तक के लजान्द्र बहुपदों का आरेख (ग्राफ) दिखाया गया है।
एफ.सी. पोर्टो
फुतेबोल क्लुबे दो पोर्टो () (), आमतौर पर पोर्टो या एफसी. पोर्टो के रूप में जाना जाता है, पोर्टो के शहर से एक पुर्तगाली खेल क्लब है। 28 सितंबर 1893 में पोर्टो में स्थापित, यह पुर्तगाल में सबसे लोकप्रिय फुटबॉल क्लबों में से एक है।
एफसी पोर्टो 74 खिताब के साथ, फुटबॉल कुल खिताब के मामले में सबसे सफल पुर्तगाली क्लब है। घरेलू स्तर पर, यह प्रिमेइरा लिगा 27 बार जीत चुके हैं, एक पंक्ति में पांच प्रिमेइरा लिगा खिताब का रिकॉर्ड बनाया है। क्लब ने जीती अन्य राष्ट्रीय खिताब पुर्तगाल / पुर्तगाली कप 20 बार और पुर्तगाली सुपरकप 20 बार के चैम्पियनशिप में शामिल हैं। पोर्टो 1987 में यूरोपीय कप जीतने के लिए दूसरे पुर्तगाली पक्ष रहा है, यह 2004 में फिर से खिताब जीता।
लांबिक फलन
गणित में दो फलन formula_1 तथा formula_2 परस्पर लम्बकोणीय (orthogonal) कहलाते हैं यदि उनका आन्तरिक गुणनफल (inner product) formula_3 सभी "f" ≠ "g" के लिए शून्य हो। आन्तरिक गुणफल की परिभाषा भी सन्दर्भ के साथ बदलती रहती है। तथापि आन्तरिक गुणफल की निम्नलिखित परिभाषा दे सकते हैं:
इसमें समाकलन की सीमा समुचित रूप से ली जा सकती है। यहाँ 'तारांकित f' का अर्थ f के समिश्र युग्म से है।
लांबिक बहुपद
गणित में लाम्बिक बहुपद से तात्पर्य बहुपदों के ऐसे श्रेणी से है जिसके कोई भी दो बहुपद किसी आन्तरिक गुणफल के अधीन परस्पर लम्बकोणिक (आर्थोगोनल) हों।
हर्माइट बहुपद, लजान्द्र बहुपद, जैकोबी बहुपद, चेबीसेव बहुपद आदि लाम्बिक बहुपद के उदाहरण हैं।
ग़दर दी गूंज
'ग़दर दी गुंज' (पंजाबी: ਗ਼ਦਰ ਦੀ ਗੂੰਜ, अर्थ : विद्रोह की गूंज) ग़दर पार्टी द्वारा संकलित एक पुस्तक थी जिसे ब्रिटिश सरकार ने सन् १९१३ में भारत में प्रतिबन्धित कर दिया था। इस पुस्तक में राष्ट्रीय तथा समाजवादी विचारधारा का साहित्य संकलित किया गया था।
मातृश्री मीडिया पुरस्कार
मातृश्री मीडिया अवार्ड : पत्रकारिता के विभिन क्षेत्रों में उत्कृष्ट कार्यों के लिए दिए जाने वाले पुरुस्कारों की एक श्रंखला जिसकी शुरूआत भारत में इमरजेंसी के दिनों से हुई. १९७६ से लगातार ये पुरूस्कार प्रति वर्ष नई दिल्ली में प्रिंट एवं इलेक्ट्रॉनिक मीडिया से जुड़े २५ उत्कृष्ट पत्रकारों को दिया जाता है। चंद वर्षों से ये पुरूस्कार १ भारतीय फिल्म को भी दिया जाता है। इस पुरूस्कार के संयोजक दिनेश शर्मा हैं जो स्वयं भी एक पत्रकार हैं
वॉशिंगटन नेवी यार्ड गोलीबारी
वॉशिंगटन नेवी यार्ड गोलीबारी अमेरिका की राजधानी वॉशिंगटन डी॰ सी॰ में सितम्बर 16, 2013, के दिन सुबह 8:20 बजे (12:20 समन्वित सार्वत्रिक समय) के आसपास हुई थी। उच्च सुरक्षा वाले नौसेना परिसर वॉशिंगटन नेवी यार्ड के अंदर तीन अज्ञात बंदूकधारियों द्वारा की गई गोलीबारी में कम से कम 12 लोगों की मौत हो गई और कई घायल हो गए। यह नेवी यार्ड वॉशिंगटन के दक्षिण-पश्चिम में मौजूद है।
वारदात नेवल सी सिस्टम्स कमांड मुख्यालय इमारत #197 पर स्थानीय समय अनुसार सुबह 8:20 बजे शुरू हुई। तब मुख्यालय में काम करने वाले कर्मचारी दफ़्तर पहुँच रहे थे। वॉशिंगटन पुलिस के अनुसार बंदूकधारियों ने सेना की वर्दी पहनी हुई थी तथा उन्होंने एक साथ अंधाधुंध फायरिंग की। यार्ड में काम करने वाले कुछ कर्मचारियों के मुताबिक़ उन्होंने एक हथियारबंद को निशाना लगाते हुए देखा और इसके बाद भगदड़ मच गई। सुरक्षा एजेंसियों द्वारा की गई जवाबी कार्यवाही में एक अपराधी की मौके पर ही मौत हो गई थी।
वारदात के कारण कम से कम आठ नजदीकी स्कूलों को बंद कर दिया था तथा कई सड़कें और पुल भी बंद कर दिए गए थे। रोनाल्ड रीगन वॉशिंगटन राष्ट्रीय हवाई अड्डे से विमानों की उड़ान अस्थायी रूप से निलंबित कर दी गई थीं।
अमेरिका के राष्ट्रपति बराक ओबामा ने गोलाबारी की निंदा करते हुए वारदात को "कायरतापूर्ण कृत्य" बताया।
सेल्टिक एफ.सी.
सेल्टिक फुटबॉल क्लब (; ) स्कॉटिश प्रीमियरशिप में खेलता है, जो ग्लासगो में स्थित एक स्कॉटिश फुटबॉल क्लब है। क्लब 1887 में स्थापित किया और 1888 में अपने पहले मैच खेला गया था। सेल्टिक रेंजर्स के साथ एक लंबे समय से प्रतिद्वंद्विता है, दो ग्लासगो क्लब सामूहिक "पुरानी फर्म" के रूप में जाना जाता है।
सेल्टिक 44 मौकों पर स्कॉटिश लीग चैम्पियनशिप जीत लिया है, सबसे हाल ही में 2012-13 सीजन में, स्कॉटिश कप 36 बार और स्कॉटिश लीग कप 14 बार. 1967 में सेल्टिक पचगुना एक अभूतपूर्व जीता:, पहले ब्रिटिश टीम बनने से न केवल, यूरोपीय कप जीतने के लिए और स्कॉटिश लीग चैम्पियनशिप, स्कॉटिश कप, स्कॉटिश लीग कप और ग्लासगो कप जीतने के एक ही सीजन में.
रेंजर्स एफ.सी.
रेंजर्स फुटबॉल क्लब स्कॉटिश पेशेवर फुटबॉल लीग में खेलता है, जो ग्लासगो में स्कॉटलैंड के एक फुटबॉल क्लब आधारित है। अपने घरेलू मैदान शहर के दक्षिण पश्चिम में इब्रोक्ष् स्टेडियम है। 1872 में स्थापित, रेंजरों मूल स्कॉटिश फुटबॉल लीग के दस संस्थापक सदस्यों में से एक थे।
2012 में, रेंजरों फुटबॉल क्लब पीएलसी एक समझौते पर अपने लेनदारों के साथ पहुँच नहीं किया जा सकता है जब परिसमापन में जिसके परिणामस्वरूप, दिवालिया हो गया। अपने व्यापार और रेंजरों एफसी सहित संपत्ति, जो करने के लिए क्लब के स्कॉटिश फुटबॉल एसोसिएशन सदस्यता रेंजरों मौसम 2012-13 के शुरू में स्कॉटिश फुटबॉल लीग के तीसरे डिवीजन में relaunch करने के लिए सक्षम करने के लिए समय में स्थानांतरित किया गया था, एक नई कंपनी द्वारा खरीदा गया था।
घरेलू फुटबॉल रेंजर्स में लीग खिताब 55 बार, स्कॉटिश कप 33 बार और स्कॉटिश लीग कप 27 बार जीत है और एक ही सीजन में इन तीनों का तिहरा को प्राप्त करने, दुनिया में किसी भी अन्य क्लब से अधिक लीग खिताब और trebles जीत लिया है सात बार. रेंजरों, सेल्टिक के साथ एक लंबे समय से प्रतिद्वंद्विता है दो ग्लासगो क्लब सामूहिक रूप से 19 वीं सदी के बाद से "पुरानी फर्म" के रूप में जाना जा रहा है।
चालीस मुक्त
गुरू गोविन्द सिंह जी ने मुगलों के विरूद्ध 1705 ई. में आखिरी लड़ाई मुक्तसर में लडी थी। इस लड़ाई के दौरान गुरू जी के चालीस शिष्य शहीद हो गए थे। गुरू जी के इन चालीस शिष्यों को चालीस मुक्तों के नाम से भी जाना जाता है। इन्हीं के नाम पर उस जगह का नाम मुक्तसर रखा गया था।
माना जाता है कि अपने चालीस शिष्यों के आग्रह पर ही गुरू जी ने आनंदपुर साहिब किले को छोड़ा था। कुछ समय बाद इस जगह को मुगल सैनिकों द्वारा घेर लिया गया था। गुरू जी ने अपने शिष्यों से कहा था कि अगर वह चाहे तो उन्हें छोड़कर जा सकते हैं लेकिन उन्हें यह बात लिख कर देनी होगी। उन्हें यह लिखना होगा कि वह अब गुरू के साथ रहना नहीं चाहते हैं और अब वह उनके शिष्य नहीं है। जब सभी शिष्य वापस लौट कर अपने-अपने घर में गए तो उनके परिवार के सदस्यों ने उनका स्वागत नहीं किया और कहा कि वह मुसीबत के समय में गुरू जी को अकेले छोड़कर आ गए है। शिष्यों को अपने ऊपर शर्म आने लगी और उनकी इतनी हिम्मत नहीं थी कि वह दुबारा से गुरू गोविन्द सिंह का सामना कर सकें। कुछ समय बाद समय बाद मुगल सैनिकों ने गुरू जी को ढूंढ लिया। इस जगह के समीप ही एक तालाब था जिसे खिदराने दी ढाब कहा जाता था, गुरू जी के चालीस सिक्खों ने मुगल सैनिकों से यहीं पर युद्ध किया था और इस लड़ाई में वह सफल भी हुए थे। तभी से गुरू जी इन चालीस शिष्यों को चालीस मुक्तों के नाम से, मुक्ति का "सर" (सरोवर) जाना जाता है।
गुरुद्वारों में रोज़ाना पढ़ी जाने वाली अरदास में जिन बलिदानियों को याद किया जाता है, उनमें इन चालीस मुक्तों का भी नाम है।
अरदास
अरदास का सामान्य अर्थ परमशक्ति के आगे विनती करने से है।
सिख धर्म की प्रथाओं (रहत मर्यादा) में अरदास का एक मानक रूप है, जो कि गुरुद्वारों में प्रतिदिन की जाती है।यह किसी भी महत्वपूर्ण कार्य को आरंभ करने से पहले या करने के बाद की जाती है; सुबह और शाम को बाणी के पाठ के बाद की जाती है। दुःख हो या खुशी हर अवसर पर, गुरु का सिख गुरु का आशीर्वाद प्राप्त करने के लिए अरदास करता है।
अरदास का यह मानक रूप इस प्रकार है - श्री दरबार साहिब में अरदास का वीडियो-यू ट्यूब पर
गौतम अदाणी
गौतम अदाणी (गुजराती:ગૌતમ અદાણી ; जन्म 24 जून 1962) एक भारतीय उद्यमी और स्वयं निर्मित अरबपति है जो अदानी समूह के अध्यक्ष हैं। अदानी समूह कोयला व्यापार, कोयला खनन, तेल एवं गैस खोज, बंदरगाहों, मल्टी मॉडल लॉजिस्टिक, बिजली उत्पादन एवं पारेषण और गैस वितरण में फैले कारोबार को सम्भालने वाला विश्व स्तर का एकीकृत बुनियादी ढ़ाँचा है। 33 वर्षों के व्यापार अनुभव के के साथ, गौतम अदाणी प्रथम पीढ़ी के उद्यमी हैं जिन्होंने अपेक्षाकृत लघु समय में $8 अरब का पेशेवर कारोबारी साम्राज्य आदानी समूह का नेतृत्व करने वाले एक मामूली पृष्ठभूमि के व्यक्ति हैं। उन्हें व्यापार-परिवहन एवं परिवहन सम्बंधी बुनियादी ढांचे के विकास के लिए विश्व भर के 100 सबसे प्रभावशाली व्यवसायियों में गिना जाता है।
गौतम अदाणी का जन्म 24 जून 1962 को अहमदाबाद के रतनपोल में स्थित सेठ नी पोल क्षेत्र के गुजराती जैन परिवार में हुआ। उनके पिता का नाम शान्तिलाल जैन एवं माता का नाम शान्ता जैन अदाणी है और उनके सात भाई-बहन हैं। उनके माता पिता आजीविका के लिए थराड़ कस्बे से गुजरात के उत्तरी हिस्से बस गये, अडानी इनका एक गौत्र है।
रहत मर्यादा
रहत मर्यादा सिख धर्म में एक आदर्श सिख जीवन के लिए प्रस्तावित आचार संहिता है।
जैन समुदाय
भारतीय जैन श्रमण परम्परा के अंतिम प्रत्यक्ष प्रतिनिधि हैं। जैन जैन धर्म के अनुयायी हैं जो धार्मिक निष्ठा के उन चौबीस प्रवर्तकों द्वारा बताया गया जिन्हें तीर्थंकर कहा जाता है।
जैन धर्म में मुनि, आर्यिका, श्रावक एवं "श्राविका" का चार स्तरीय क्रम होता है। इस क्रम को "संघ" के रूप में जाना जाता है।
जैन लोगों की साक्षरता दर राष्ट्रीय दर 65.38% की तुलना में उच्चतम 94.1% है। उनकी महिला साक्षरता दर भी राष्ट्रीय औसत 54.16% की तुलना में अधिकतम 90.6% है। यह माना जाता है कि भारत में प्रति व्यक्ति आय भी जैन लोगों की उच्चतम है।
कुल मिलाकर भारत और अन्यदेशो में जैन लोगों के लगभग 110 समुदाय हैं। उन्हें ऐतिहासिक और वर्तमान आवास के आधार पर छः भागो में विभाजित किया जा सकत है।
2001 की जनगणना के अनुसार भारत में जैन धर्म के लोगों की संख्या 4,225,053 है जबकि भारत की कुल जनसंख्या 1,028,610,328 है। अधिकत्तम जनसंख्या वाक्य राज्य एवं क्षेत्र निम्नानुसार हैं:
यह सम्भव है कि जैन लोगों की कुल संख्या जनगणना के आँकड़ों से मामूली मात्र में अधिक हो सकती है।
संयुक्त राज्य अमेरिका में जैन लोगों की कुल अनुमानित संख्या 10,000 से 200,000 के मध्य है।
भारत में जैन धर्म
भारत में जैन धर्म छटा सबसे बड़ा धर्म है और पूरे देश भर में प्रचलित है।
भारत की 1.028 अरब जनसंख्या में 4,200,000 लोग जैन धर्म के अनुयायी हैं, यद्यपि जैन धर्म का प्रसार बहुत दूर तक है जो जनसंख्या से कहीं अधिक है। भारत के केन्द्र शासित प्रदेशों एवं सभी राज्यों में से ३५ में से ३४ में जैन लोग हैं, केवल लक्षद्वीप एक मात्र केन्द्र शासित प्रदेश है जिसमें जैन धर्म नहीं है। झारखण्ड जैसे छोटे राज्य में भी 16,301 जैन धर्मावलम्बी हैं और वहाँ पर शिखरजी का पवित्र तीर्थस्थल है। भारत की एक जनजाति सराक जैन जनजाति है।
जैन दर्शन के अनुसार जैन धर्म हमेशा से अस्तित्व में है और हमेशा रहेगा, अन्य प्राचीन भारतीय धर्मों के समान ही जैन धर्म का मूल भी सिंधु घाटी सभ्यता से जोड़ा जाता है जो हिन्द आर्य प्रवास से पूर्व की देशी आध्यात्मिकता को दर्शाता है। अन्य शोधार्थियों के अनुसार श्रमण परम्परा ऐतिहासिक वैदिक धर्म के हिन्द-आर्य प्रथाओं के साथ समकालीन और पृथक हुआ।
भारत में अनेक स्थल है जिन्हें प्रमुख जैन तीर्थ का दर्जा हासिल है जैसे शिखरजी, कुण्डलपुर, मध्य प्रदेश।
धर्म के रूप में जैन धर्म सम्पूर्ण भारत में पाया जाता है। जैन धर्म भी एक राज्य से दूसरे राज्य में बदलता है लेकिन बुनियादी मुल्य समान ही हैं।
नीना दावुलूरी
नीना दावुलूरी (; उनके मातृगृह में पैतृक परम्परा के बावजूद, वो "दावुलूरी" को अपने उपनाम की तरह काम में लेती हैं; जन्म: अप्रैल 20, 1989) अमेरिकी सौंदर्य प्रतियोगिता विजेता हैं जिन्हें मिस न्यूयॉर्क 2013 से नामित किया गया था जिसके पश्चात उन्होंने मिस अमेरिका 2014 का खिताब भी अपने नाम कर लिया। वो प्रथम भारतीय अमेरिकी हैं जिन्होंने मिस अमेरिका का खिताब जीता।
दावुलूरी का जन्म न्यूयॉर्क राज्य के सेराक्यूज़ नगर में हुआ जहाँ से चार वर्ष की आयु में वो अपने परिवार के साथ ओक्लाहोमा चली गईं और वहाँ से बाद में सेंट जोसेफ, मिशिगन में स्थापित हो गईं। उन्होंने यूनिवर्सिटी ऑफ मिशिगन से अपनी उच्च शिक्षा प्राप्त की। अपने परिवार के साथ वो वर्ष 2000 के मध्य में पुनः फयेत्टविल (सेराक्यूज़) चली गईं, जहाँ उनके पिता सेंट जोज़फ अस्पताल में स्त्रीरोग चिकित्सक हैं
दावुलूरी का जन्म अप्रैल 20, 1989, को सेराक्यूज़, न्यूयॉर्क, में हिन्दू तेलुगु परिवार में हुआ। उनकी माँ शीला रंजनी, सॉफ्टवेयर इंजीनियर और पिता चौधरी धन दावुलूरी दोनों मूल रूप से भारत के आन्ध्र प्रदेश राज्य के विजयवाड़ा नगर से हैं। 1981 में उन्होंने मिसौरी के लिए विजयवाड़ा छोड़ दिया, जहाँ उनके पिता ने स्त्रीरोग चिकित्सक के रूप में कार्य किया। दावुलूरी का जन्म विजयवाड़ा में ही हुआ और वो तबतक वहाँ रहीं जब उसकी आयु ढ़ाई वर्ष थी उसके बाद उनके माता-पिता उन्हें संयुक्त राज्य अमेरिका ले आये। उनके मामी-मामा भी भारत में चिकित्सक हैं और एक निजी अस्पताल का संचालन करते हैं जबकि उनके चाचा और बुआ अमेरिका में ही चिकित्सक का कार्य करते हैं। पारिवारिक परम्परा को जारी रखते हुए वो भी एक हृदयरोग विशेषज्ञ बनना चाहती हैं। अपनी भारतीय पृष्ठभूमि के सम्मान में उन्होंने प्रतिवर्ष होने वाली अपनी भारत यात्राओं के दौरान कुचिपुड़ी और भरतनाट्यम् नृत्यों का प्रशिक्षित लिया। दावुलूरी पियानों बजाना भी जानती हैं और नियमित रूप से तेलुगु फ़िल्में देखती हैं जिस से वे भारत से जुड़ी रहें।
दावुलूरी को सितम्बर 15,2013 को मिस अमेरिका का ताज पहनाया गया। वो दूसरी 'मिस न्यूयॉर्क' हैं जिन्होंने 'मिस अमेरीका' का ख़िताब जीता है।
मिस अमेरिका
मिस अमेरिका प्रतियोगिता एक लम्बे समय से चली आ रही प्रतियोगिता है जो ५० राज्यों सहित वॉशिंगटन डी॰ सी॰, प्युर्तो रिको और संयुक्त राज्य वर्जिन द्वीपसमूह की युवा महिलाओं के मध्य छात्रवृत्ति पुरस्कार के रूप में होती है।
वर्तमान मिस अमेरिका न्यूयॉर्क से नीना दावुलूरी हैं जिन्हें 87वीं सौन्दर्य प्रतियोगिता में 15 सितम्बर 2013 को विजेता का ताज पहनाया गया। वो प्रथम भारतीय अमरीकी मिस अमेरिका हैं।
खरमोर
खरमोर (वैज्ञानिक नाम: "Sypheotides indicus" ; अंग्रेजी: Lesser Florican) एक बड़े आकार का लम्बी टाँगों वाला भारतीय पक्षी है। इसे 'चीनीमोर' या 'केरमोर' भी कहते हैं। यह मुख्यतः उत्तर-पश्चिमी महाराष्ट्र, नासिक, अहमदनगर से लेकर पश्चिमी घाट तक के भारतीय क्षेत्र में पाया जाता है किन्तु वर्षा ऋतु में यह मध्य प्रदेश, राजस्थान, गुजरात तक फैल जाता है। कभी कभार यह दिल्ली और उत्तर प्रदेश के कुछ पश्चिमी भागों तक भी पहुँच जाता है। पर भारत के बाहर यह पक्षी अनजाना है। भारत में रतलाम, सरदारपुर सहित कई स्थानों पर खरमोर के अभयारण्य हैं।
नर और मादा बहुत कुछ एक से ही होते हैं। इसके सिर, गर्दन और नीचे का भाग काला और ऊपरी हिस्सा हलका सफेद और तीर सदृश काले चित्तियों से भरा रहता है। कान के पीछे कुछ पंख बढ़े हुए रहते हैं। प्रणय ऋतु में नर बहुत चमकीला काले रंग का हो जाता है और सिर पर एक सुंदर कलँगी निकल आती है। मादा नर से कुछ बड़ी होती है। नर का जाड़ों में और मादा का पूरे वर्ष ऊपरी और बगल का भाग काले चिह्नों युक्त हलका बादामी रहता है।
इस पक्षी को ऊबड़ खाबड़ और झाड़ियों से भरे मैदान बहुत पसंद हैं; जाड़ों में इसे खेतों में भी देखा जा सकता है। इसका मुख्य भोजन घासपात, जंगली फल, पौधों की जड़ें, नए कल्ले एवं कीड़े मकोड़े हैं। अन्य क्षेत्रीय नाम:
कश्मीर की वादियों से आते हैं -
खरमोर पक्षी कश्मीर की वादियों से प्रजनन के लिए सैलाना आ जाते हैं। वर्षाकाल में इस क्षेत्र की जलवायु इन्हें रास आती है। जुलाई के सुहाने मौसम में इनका आगमन शुरू होता है और अक्टूबर अन्त तक ये बच्चों समेत उड़ककर पुनः अपने घरों को लौट जाते हैं।
बेहद शांत और जरा-सी आहट से घास-बीड़ में छुप जाने वाला नर खरमोर मादा को आकर्षित करने के लिए तेज विशेष प्रकार की टर्र-टर्र की आवाज निकालता है और एक ही स्थान पर खड़े रहकर उछल-कूद करता है। उसकी आवाज और उछल-कूद की क्षमता मादा खरमोर को आकर्षित व प्रजनन के लिए आमंत्रित करती है।
एक शताब्दी पहले तक खरमोर पूरे भारत में हिमालय से लेकर दक्षिण तट पर पाए जाते थे। घास के मैदानों में ही पाए जाने वाले खरमोर की संख्या अब धीरे-धीरे कम होने लगी है। 1980 के बाद तो लगभग विलुप्त से होने लगे खरमोर पर पक्षी विशेषज्ञों व सरकारों का ध्यान गया।
15 जुलाई 1983 को मध्य प्रदेश शासन ने अधिसूचना जारी कर सैलाना, आम्बा और शेरपुर क्षेत्र में कुल 1296.541 हेक्टेयर भूमि खरमोर पक्षी के प्रवास के लिए अभयारण्य क्षेत्र घोषित किया। सैलाना अंतर्गत 355.570 हेक्टेयर क्षेत्र शिकारवाड़ी के नाम से जाना जाता है। उधर, केंद्र सरकार के केंद्रीय वन व पर्यावरण मंत्रालय ने खरमोर को संकटापन्न घोषित किया। खरमोर के संरक्षण के लिए मध्य प्रदेश वन विभाग द्वारा इनाम भी दिया जाता है। इसके लिए आपके आसपास किसी क्षेत्र में खरमोर दिखाई देने पर तत्काल इसकी सूचना निकटतम वन कार्यालय पर देना है। सूचना के आधार पर वन विभाग इस सुंदर प्रवासी पक्षी के संरक्षण के लिए प्रयास करेगा। साथ ही सूचना सही पाए जाने पर 1000 से 5000 रुपए तक का इनाम दिया जाएगा। पवनचक्की ने रोकी खरमोर की राह, मालवा से बनाई दूरी
चरस (पक्षी)
चरस (वैज्ञानिक नाम : "Houbaropsis bengalensis" ; अंग्रेजी: Bengal Florican), भारतीय उपमहाद्वीप में पाया जाने वाला विशाल आकार का पक्षी है। यह अत्यन्त संकटग्रस्त पक्षी है जो लगभग विलुप्ति के कगार पर है। इनकी संख्या सम्भवतः १००० से भी कम होगी।
मानव हत्या
मानव हत्या अथवा मानवहत्या (, मनुष्य + को काटना, हत्या करना, संस्कृत: मानवहत्या = मानव की हत्या) किसी मनुष्य को मारने का एक कृत्य है।  आपराधिक मानववध वह विभिन्न रूपों में पायी जाती है जिसमें अनजाने में की गयी हत्या भी शामील है। एक आपराधिक मानववध में अपराध प्रतिवादी के मनःस्थिति और अपराध को परिभाषित विधियों द्वारा निर्धारित होता है। उदाहरण के लिए हत्या अथवा वध एक अनजाने में किया गया अपराध है। कुछ न्यायालयों में हत्या के कुछ प्रकार स्वतः मृत्युदंड अर्हता वाले होते हैं।
यद्दपि कैलिफोर्निया में संहिताबद्ध दंड संहिता धारा ४०१ के तहत आत्महत्या मानवहत्या की श्रेणी में नहीं आता, दूसरे की आत्महत्या में सहायता आपराधिक मानवहत्या की श्रेणी में आ सकता है। वहीं भारत में इच्छा मृत्यु अवैधानिक है क्योंकि आत्महत्या का प्रयास भारतीय दंड विधान आई॰पी॰सी॰ की धारा ३०९ के अंतर्गत अपराध की श्रेणी में रखा गया है।
चेदि राज्य
चेदि (अंग्रेज़ी: Chedi) आर्यों का एक अति प्राचीन वंश है। ऋग्वेद की एक दानस्तुति में इनके एक अत्यंत शक्तिशाली नरेश 'कशु' का उल्लेख है। ऋग्वेदकाल में ये संभवत: यमुना और विंध्य के बीच बसे हुए थे।
पुराणों में वर्णित परंपरागत इतिहास के अनुसार यादवों के नरेश विदर्भ के तीन पुत्रों में से द्वितीय कैशिक चेदि का राजा हुआ और उसने चेदि शाखा का स्थापना की। चेदि राज्य आधुनिक बुंदेलखंड में स्थित रहा होगा और यमुना के दक्षिण में चंबल और केन नदियों के बीच में फैला रहा होगा। कुरु के सबसे छोटे पुत्र सुधन्वन्‌ के चौथे अनुवर्ती शासक वसु ने यादवों से चेदि जीतकर एक नए राजवंश की स्थापना की। उसके पाँच में से चौथे (प्रत्यग्रह) को चेदि का राज्य मिला। महाभारत मे शिशुपाल चेदि का राजा था। महाभारत के युद्ध में चेदि पांडवों के पक्ष में लड़े थे। छठी शताब्दी ईसा पूर्व के 16 महाजनपदों की तालिका में चेति अथवा चेदि का भी नाम आता है। चेदि लोगों के दो स्थानों पर बसने के प्रमाण मिलते हैं - नेपाल और बुंदेलखंड में। इनमें से दूसरा इतिहास अधिक प्रसिद्ध हुआ। मुद्राराक्षस में मलयकेतु की सेना में खश, मगध, यवन, शक, हूण के साथ चेदि लोगों का भी नाम है।
मुख्तार अब्बास नकवी
मुख्तार अब्बास नकवी (जन्म : १५ अक्टूबर १९५७) भारत के एक प्रसिद्ध राजनेता हैं। सम्प्रति वे भारतीय जनता पार्टी के राष्ट्रीय उपाध्यक्ष रह चुके हैं और वर्तमान में वे भारत सरकार में अल्पसंख्यक मामलों के कैबिनेट मंत्री हैं।
श्री नकवी का जन्म इलाहाबाद में हुआ। उन्होने अपनी शिक्षा इलाहाबाद विश्वविद्यालय से प्राप्त की। भारत में आपातकाल घोषित होने पर १९७५०७७ तक वे जेल में थे। नकवी कभी इंदिरा गांधी को चुनाव में हराने वाले समाजवादी नेता राजनारायण के करीबी थे और उनके प्रभाव में सोशलिस्ट हुआ करते थे। वे बीजेपी में शामिल हो गए और
मुख्तार अब्बास नकवी ने पहले बीजेपी के टिकट पर मऊ जिले की सदर विधान सभा सीट से दो बार विधानसभा पहुचने की कोशिश की पर असफल रहे। सन 1991 मे वे मात्र 133 मतों से सीपीआई के इम्तियाज अहमद से चुनाव हार गये। उसके बाद सन 1993 के विधानसभा चुनावों में बसपा के नसीम ने लगभग 10000 मतों से उन्हें चुनाव हरा दिया।
1998 में रामपुर से लोकसभा का चुनाव लड़ा और जीत गए, ये पहली बार हुआ था कि कोई मुस्लिम चेहरा भारतीय जनता पार्टी के प्रत्याशी के रूप में चुनकर पहली बार संसद पहुँचा था। वे अटल बिहारी वाजपेयी की सरकार में केंद्रीय सूचना और प्रसारण राज्य मंत्री भी बन गए वह दो किताबें "स्याह" और "दंगा" भी लिख चुके हैं।
विलियम कैम्पबेल
विलियम "बिल" वी कैंपबेल इन्ट्युईट इंक॰ के पूर्व सीईओ तथा वर्तमान बोर्ड अध्यक्ष हैं। वह एप्पल इंक॰ में बोर्ड निदेशक का पद भी सँभालते हैं।
एक स्थानीय स्कूल अधिकारी के बेटे, कैम्पबेल पिट्सबर्ग के पास स्थित होमस्टेड, पेन्सिलवेनिया में पले-बढ़े। उन्होंने कोलंबिया विश्वविद्यालय से शिक्षा प्राप्त की जहाँ उन्होंने 1959 से 1961 तक कोच बफ्फ़ डोनेल्ली के मार्गदर्शन में फुटबॉल खेला। अपने अंतिम वर्ष में, उन्हें आल-आइवी टीम के लिए नामित किया गया। उन्होंने 1962 में अर्थशास्त्र में स्नातक की उपाधि प्राप्त की। उन्होंने कोलंबिया से स्नातकोत्तर उपाधि भी प्राप्त की।
मिलार्ड ड्रेक्स्लर
मिलार्ड "मिकी" एस ड्रेक्स्लर (जन्म:17 अगस्त 1944) जे क्रू समूह के वर्तमान अध्यक्ष और सीईओ, तथा गैप इंक॰ के पूर्व सीईओ हैं। वह 1999 से एप्पल इंक॰ के निदेशक रहे हैं।
टिम कुक
टिमोथी डोनाल्ड "टिम" कुक (जन्म:1 नवम्बर 1960) एक अमरीकी कारोबारी एवं एप्पल इंक॰ के सीईओ हैं। 2012 के रूप में, अमरीकी $378 मिलियन का कुल वेतन पैकेज कुक को दुनिया में सबसे सर्वाधिक वेतन पाने वाला सीईओ बनाता है।
हत्या
गैर कानूनी ढंग से किसी का कत्ल करना हत्या करना कत्ल () कहलाता है और हत्या करने वाला हत्यारा कहलाता है।
बेशर्मी मोर्चा
बेशर्मी मोर्चा जिसे "स्लॅटवॉक अर्थात बेशर्मी मोर्चा" भी कहा जाता है, स्लॅटवॉक का भारतीय तुल्य है।
पहला बेशर्मी मोर्चा भोपाल में १७ जुलाई २०११ को निकाला गया जिसके बाद ३१ जुलाई २०११ को दिल्ली में यही मोर्चा निकला। लखनऊ में बेशर्मी मोर्चा २१ अगस्त २०११ को निकाला गया।
गुजरात में जैन धर्म
जैन धर्म एक धर्म और दर्शन है जो गुजरात में बहुत महत्व रखता है। धर्म अनुयायीयों का विश्वास है कि उनके २२वें "तीर्थकर" (जैन धर्म के भगवान) को यहाँ मोक्ष की प्राप्ती हुई थी। बहुत से अन्य साधुओं का निर्वाण भी यहाँ हुआ; विशेष रूप से पवित्र गिरनार और सत्रुंजय पर्वत।
प्रमुख प्राचीन जैन केन्द्र बिन्दुओं में निम्न शामील हैं:
नरेन्द्र दाभोलकर
नरेन्द्र अच्युत दाभोलकर (1 नवम्बर 1945 – 20 अगस्त 2013) एक भारतीय तर्कवादी और महाराष्ट्र के लेखक थे। वो महाराष्ट्र अंधश्रद्धा निर्मूलन समिति (MANS), एक अंधविश्वास उन्मूलन के लिए गठित एक संगठन, के संस्थापक एवं अध्यक्ष थे। MBBS भी किये थे।
2014 में उन्हें मरणोपरांत पद्मश्री से सम्मानित किया गया।
जटामांसी
जटामांसी (वैज्ञानिक नाम: "Nardostachys jatamansi") हिमालय क्षेत्र में उगने वाला एक सपुष्पी औषधीय पादप है। इसका उपयोग तीक्ष्ण गंध वाला इत्र बनाने में होता है। इसे जटामांसी इसलिए कहा जाता है क्योंकि इसकी जड़ों में जटा (बाल) जैसे तन्तु लगे होते हैं। इसे मारवाङी में'बालछड़' नाम से भी जाना जाता है।
भारतीय महिला वैज्ञानिक संघ
भारतीय महिला वैज्ञानिक संघ (Indian Women Scientists' Association) एक स्वैच्छिक, गैर राजनीतिक, धर्मनिरपेक्ष संगठन सोसायटी के अधिनियम के तहत, 1973 में पंजीकृत किया गया है। इसकी पूरे भारत में दस शाखाएं हैं और इसका मुख्यालय वाशी, नवी मुंबई में स्थित है। छात्रावास, दिन देखभाल केंद्र और नर्सरी - संगठन अपने बुनियादी ढांचे से उत्कृष्ट सुविधाएं प्रदान करता है। इसके अलावा, संघ मुख्यालय नियमित मासिक कार्यक्रम के अलावा कम्प्यूटर प्रशिक्षण केन्द्र, स्वास्थ्य देखभाल केंद्र, विज्ञान पुस्तकालय, एक पूर्व प्राथमिक शिक्षक प्रशिक्षण कार्यक्रम चलाता है। यह सब गतिविधियों को स्वावलंबी हैं।भारतीय महिला वैज्ञानिक संघ दान स्वीकार करता है जो आयकर अधिनियम 1961 की धारा 12 ए के तहत 80 जी की छूट दी गई है।
पद्मा बंदोपाध्याय
डॉ पद्मा बंदोपाध्याय (जन्म 4 नवंबर 1944) भारत की पहली महिला एयर वाइस मार्शल हैं। वह एयर कॉमॉडोर के पद पर पदोन्नत होने के लिए भारतीय वायु सेना की पहली महिला अधिकारी और भारत के एयरोस्पेस मेडिकल सोसायटी की पहली हैं। वह उत्तरी ध्रुव में वैज्ञानिक अनुसंधान करने वाली पहली भारतीय महिला हैं। उनकी एक और उपलब्धि यह है कि वह भी रक्षा सेवा स्टाफ कॉलेज कोर्स पूरा करने वाली पहली महिला अधिकारी हैं। 1973 में उन्हें विशिष्ट सेवा पदक प्राप्त हुआ और 1991 में उन्हें ए एफ एच ए पुरस्कार प्राप्त हुआ।इन्हे चिकित्सा के क्षेत्र में भारत सरकार द्वारा सन २०२० में पद्म श्री से सम्मानित किया गया था।
डॉ पद्मा बंदोपाध्याय के अनुसार "सेना की वर्दी उन युवतियों के लिए नहीं है जो महज रोमांच के लिए इस सेवा में आना चाहती हैं। अगर कोई लड़की मानसिक तौर पर तैयार नहीं होगी तो यह सविर्स उसके लिए एवरेस्ट को फतह करने से कहीं ज्यादा मुश्किल साबित हो सकती है। सेना में कई मुश्किल हालात का सामना करना पड़ सकता है। इनसे उन्हें एक आम सैनिक की तरह निबटना होता है और महिला होने के नाते वे इससे बच नहीं सकतीं। वैसे, किसी महिला अधिकारी के आत्महत्या करने से यह नहीं माना जाना चाहिए कि सेना महिलाओं को रखने में सक्षम नहीं है। इस सर्विस में आनेवाली कठिनाइयों को चैलेंज के रूप में भी लिया जा सकता है और सजा के तौर पर भी। यह सब माइंडसेट पर निर्भर करता है।"
अर्जुन नरसिंह के सी
अर्जुन नरसिंह के.सी. () (जन्म 27 सितंबर 1947) एक वरिष्ठ नेपाली राजनीतिज्ञ हैं। ये नेपाली कांग्रेस से जुड़े हैं। ये इसके संयुक्त महासचिव और पार्टी के प्रवक्ता रह चुके हैं। साथ ही ये नेपाल के स्वास्थ और शिक्षा मंत्री भी रह चुके हैं।
नेपाल की राजनीति में राणा वंश के बर्चस्व को समाप्त करने तथा आम आदमी के राजनीति में भाग लेने की अनुमति हेतु 1950 में चलाये गए डेमोक्रेटिक मूवमेंट का इनहोने नेतृत्व किया। आगे चलकर इन्होने राजशाही को समाप्त करने और संसदीय लोकतंत्र बहाल करने के लिए, वामपंथी ताकतों के साथ साझेदारी में, 1990 में एक लोकतांत्रिक आंदोलन का फिर से नेतृत्व किया।. 22 नवम्बर 2005 को राजा ज्ञानेंद्र की सरकार की अवधि समाप्त करने के लिए और पूर्ण लोकतन्त्र बहाल करने के लिए सीपीएन यूएमएल और सीपीएन माओवादी के साथ इन्होने 12 सूत्री समझौते के साथ मिलकर काम किया।.
मतिराम (बहुविकल्पी)
'मतिराम' से निम्नलिखित व्यक्तियों का बोध होता है:
नेपाल प्रज्ञा प्रतिष्ठान
नेपाल प्रज्ञा प्रतिष्ठान () भाषा, साहित्य, संस्कृति तथा दर्शन के संरक्षण, सम्वर्द्धन और विकास हेतु नेपाल सरकार द्वारा स्थापित संस्था है। प्रतिष्ठान के कुलपति माननीय गंगाप्रसाद उप्रेती हैं तथा सचिव प्राध्यापक डाक्टर jagat prasad upadhyay प्रेक्षित हैं। माननीय कुलपतिजी के सचिवालय प्रमुख विश्वास घिमिरे हैे। वो कुलपतिजी के समग्र सचिवालय, अन्तर्राष्ट्रिय सम्बन्ध विभाग अौर राष्ट्रिय प्रतिभा उपचार कोषका कार्यो में सक्रियतापूर्वक कार्यकर्ते हें।.k.ref>
नेपाल में राष्ट्रीय सांस्कृतिक अकादमी के लिए एक आंदोलन 20 वीं सदी के दौरान शुरू हुआ, राष्ट्रीय आंकड़ों के साथ नेपाली कवि लक्ष्मी प्रसाद देवकोटा ने इसकी स्थापना की पहल की। उनकी पहल पर यह प्रतिष्ठान 1957 में अस्तित्व में आया और इसका नाम पड़ा नेपाल साहित्य कला प्रतिष्ठान (एकेडेमी)। यह बाद में रॉयल नेपाल अकादमी अधिनियम 1974 के पारित होने के बाद नेपाल राजकीय प्रज्ञा प्रतिष्ठान (रॉयल नेपाल अकादमी) के रूप में नामित किया गया। 2008 में एक लोकतांत्रिक संघीय गणराज्य में नेपाल के संक्रमण के बाद नेपाल की संसद द्वारा अधिनियमित नेपाल अकादमी अधिनियम 2007 के प्रावधान के अनुसार इसका नाम नेपाल प्रज्ञा प्रतिष्ठान (नेपाल अकादमी) कर दिया गया।
भाषा, साहित्य, संस्कृति, सामाजिक विज्ञान और दर्शन नेपाल प्रज्ञा प्रतिष्ठान के पाँच महत्वपूर्ण विभाग है।
नेपाल प्रज्ञा प्रतिष्ठान ने 'बृहत नेपाली शब्दकोश' का निर्माण किया है।
मलयज
मलयज (जन्म 1935 ई., आजमगढ़, निधन 26 अप्रैल 1982 ई.) जिनका असल नाम भरत श्रीवास्तव है, हिंदी के प्रतिष्ठित कवि, लेखक और आलोचक थे । मलयज का रामचन्द्र शुक्ल की आलोचना दृष्टि को पुनर्व्याख्यायित करने में महत्त्वपूर्ण योगदान है, जिसके कारण हिंदी आलोचना जगत में वे विशेष उल्लेखनीय माने जाते हैं। उन्होंने हिन्दी साहित्य में नेहरू युग के बाद की रचनाधर्मिता और उसके परिवेश को समझने विश्लेषित करने में अपना महत्वपूर्ण योगदान दिया ।
मलयज की आलोचना का मिज़ाज एक विशुद्ध अकादमिक आलोचक की आलोचना से भिन्न है । एक गहरी संवेदनशीलता और लगाव के साथ वे कृति के आंतरिक संसार में उतरते हैं । उनकी आलोचना का परिप्रेक्ष्य विघटित होते मूल्यों के दौर में संवेदनशीलता के नए रूपों की शिनाख्त है । भाषा सौन्दर्य रुचि और अनुभव सँजोनेवाला तंत्र उनके बुनियादी विश्लेषण के आधार रहे हैं। रोष, व्यंग्य, कुढ़न, ललकार, विषाद, करुणा, भावुकता और आत्मदया के तमाम शेड्सवाली समकालीन रचनाशीलता के विभिन्न संसारों को समझने का उन्होंने प्रयत्न किया है । दूसरी तरफ़ उनकी कविताओं में खास तरह की वैचारिक तीक्ष्णता और संवेदनात्मक छटपटाहट नज़र आती है । रघुवीर सहाय ने उनकी कविताओं पर टिप्पणी करते हुए उन्हें एक नई शैली और एक नई व्यक्ति गरिमा दोनों की एक साथ खोज कहा है ।
निर्मला सीतारामन्
निर्मला सीतारामन् (तमिल : நிர்மலா சீதாராமன் / निर्मला चीतारामऩ् ; जन्म : १८ अगस्त, १९५९) भारत की वित्तमन्त्री हैं। सितम्बर २०१७ से मई २०१९ तक वे रक्षामन्त्री थीं और उससे पहले वे भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रह चुकी हैं। वे भारतीय जनता पार्टी (भाजपा) से संबद्ध हैं तथा पार्टी की राष्ट्रीय प्रवक्ता भी रह चुकी हैं। निर्मला सीतारमन भारत की पहली पूर्णकालिक महिला वित्त मंत्री हैं; हालांकि इंदिरा गांधी ने प्रधानमंत्री पद पर रहते हुए अतिरिक्त कार्यभार के रूप में यह मंत्रालय संभाला था।
निर्मला सीतारामन् 2003 से 2005 तक राष्ट्रीय महिला आयोग की सदस्या रह चुकी हैं। वे 03 सितंबर 2017 तक भारतीय जनता पार्टी की प्रवक्ता के साथ-साथ भारत की वाणिज्य और उद्योग (स्वतंत्र प्रभार) तथा वित्त व कारपोरेट मामलों की राज्य मंत्री रहीं हैं और 03 सितंबर 2017 को श्री नरेंद्र मोदी की सरकार में उन्हें रक्षा मंत्री बनाया गया। वे श्रीमती इंदिरा गाँधी के बाद भारत के रक्षा मंत्रालय की कमान सम्हालने वाली स्वतंत्र भारत की दूसरी महिला नेत्री और स्वतंत्र रूप से पहली पूर्णकालिक महिला रक्षामंत्री हैं।
फरवरी 2020 में, सीतारामन् ने अपने दूसरे बजट भाषण के दौरान एक विवादित बयान दिया कि सिंधु लिपि - चित्रलिपि को समझ लिया गया है, और सरस्वती-सिंधु सभ्यता और हड़प्पा की मुहरें उल्लेखनीय हैं, जो 3300 ईसा पूर्व की हैं।
निर्मला सीतारामन् ने 1980 में सीतालक्ष्मी रामास्वामि कॉलेज, तिरुचिरापल्ली, तमिलनाडु से स्नातक(अर्थशास्त्र) की शिक्षा पूर्ण की। निर्मला सीतारमन ने जवाहरलाल नेहरू विश्वविद्यालय (जनेवि) से अंतरराष्ट्रीय अध्ययन विषय में एम॰फ़िल॰ की।
निर्मला सीतारामन् प्राइसवॉटरहाउस कूपर्स के साथ वरिष्ठ प्रबंधक (शोध एवं विश्लेषण) के तौर पर भी कार्य कर चुकी हैं। उन्होंने कुछ समय के लिए बीबीसी विश्व सेवा के लिए भी कार्य किया। निर्मला सीतारामन् हैदराबाद में स्थित प्रणव स्कूल के संस्थापकों में से एक हैं।
निर्मला सीतारामन् का विवाह डॉ॰ परकल प्रभाकर से हुआ जो जवाहरलाल नेहरू विश्वविद्यालय और लंदन स्कूल ऑफ़ इकोनॉमिक्स के पूर्व छात्र हैं। वो एक राजनीतिज्ञ, राजनीतिक टीकाकार, लोकप्रिय टीवी एंकर और एक बुद्धिजीवी हैं। वर्तमान में डॉ॰ परकला प्रभाकर राईटफोलियो (www.rightfolio.co.in) में एमडी हैं।
गढ़ी हरसरू
गढ़ी हरसरू (Garhi Harsaru) भारत के हरियाणा राज्य के गुरुग्राम ज़िले में स्थित एक नगर है।
गढ़ी हरसरू में एक रेलवे स्टेशन है। यह गुड़गांव शहर से पटौदी जाने वाली सड़क पर स्थित है। इसका पिनकोड 122505 है। सन् 2001 की जनगणना में इसकी जनसंख्या लगभग 6015 और परिवारों की संख्या लगभग 1037 थी। यह गाँव दो गाँवों नामत: गढ़ी जिसमें यादव समुदाय के लोगों का बाहुल्य है और हरसरू जहां राजपूत बहुमत में हैं से मिलकर बना है।
बृहत नेपाली शब्दकोश
वृहत नेपाली शब्दकोश, नेपाल प्रज्ञा प्रतिष्ठान द्वारा प्रकाशित नेपाली भाषा को शब्दकोश है।
काशीराम दास
काशीराम दास (अनुमानतः १६वीं-१७वीं शताब्दी में जन्म) मध्यकालीन बांग्ला के प्रसिद्ध कवि थे। उन्हें 'काशीरामदास' या 'काशीराम देव' भी कहते हैं। उन्होने महाभारत का संस्कृत से बांग्ला में पद्यानुवाद किया। उनके द्वारा रचित यह ग्रन्थ 'भारत पाँचाली' या 'काशीदास महाभारत' के नाम से जाना जाता है। उनके द्वारा अनूदित महाभारत ही बांग्ला भाषा में सबसे अधिक लोकप्रिय है। बंगला रामायण के रचयिता कृत्तिवास ओझा के समान ही इनकी ख्याति बंगाल के जनकवि के रूप में है।
काशीरामदास का जन्म १६वीं शताब्दी के उत्तरार्ध में हुआ था। अपने महाभारत के प्रारंभ में उन्होने अपना कुछ परिचय दिया है। इसके अनुसार 'इंद्राणी' नामक देश के सिंगि ग्राम में इनका पैतृक निवास था। इंद्राणी बर्दवान जिले के उत्तर में स्थित परगना है। काशीराम के प्रपितामह का नाम कमलाकान्त, पितामह का सुधाकर एवं पिता का प्रियंकर था। इनके बड़े भाई का नाम श्रीकृष्णदास अथवा श्रीकृष्णकिंकर था। इनके एक छोटे भाई भी थे जिनका नाम गदाधर था। काशीराम के दोनों भाई भी कवि थे। श्रीकृष्णदास अथवा श्रीकृष्णकिंकर की एक रचना 'श्रीकृष्णविलास' नाम से प्राप्त है।
इनके छोटे भाई गदाधर के नाम से 'जगन्नाथमंगल' या 'जगतमंगल' नामक एक रचना मिलती है। इसमें कवि ने कई पीढ़ियों तक अपने पूर्वपुरुषों की नामावली दी है। प्रपितामह, पितामह, पिता के नाम काशीरामदास ने भी दिए हैं। इस परिचय में इस बात का उल्लेख मिलता है कि इन लोगों के प्रपितामह उड़ीसा में रहने लगे थे। काशीरामदास ने 'भारतपुराण' पांचाली छंद में रचा, इस बात का भी उल्लेख इसमें है।
काशीरामदास का स्थान बँगला महाभारत के अनुवादकर्ताओं में अत्यंत उच्च है। इनके पूर्व दो अन्य प्रसिद्ध महाभारत रचयिता हो चुके हैं, एक संजय और दूसरे श्रीकर नंदी। इसमें संदेह नहीं कि काशीरामदास को अपने पूर्ववर्तियों की महाभारत संबंधी रचनाओं से बहुत सहायता मिली है परंतु उनकी मौलिकता में इतने पर भी अंतर नहीं आता।
काशीरामदास का महाभारत व्यासरचित संस्कृत महाभारत का अविकल अनुवाद नहीं है। इसमें कुछ पुराणों के उपाख्यान और कुछ पूर्ववर्ती महाभारतों के उपाख्यान हैं। इन उपाख्यानों को इन्होंने अपनी मौलिक प्रतिभा एवं कल्पना द्वारा सुंदर काव्य रूप में उपस्थित किया है। अलंकारों का प्रयोग, भाषा एवं भावों का माधुर्य, इन सबने मिलकर काशीरामदास के महाभारत को अत्यंत लोकप्रिय बना दिया है।
ऐसा कहा जाता है कि काशीराम संपूर्ण पर्वों का अनुवाद नहीं कर पाए थे। वे केवल आदि पर्व, सभा पर्व एवं विराट् पर्व का अधिकांश लिख पाए थे कि उनकी मृत्यु हो गई। इसका समर्थन उनके भाई के पुत्र नंदरामदास की उक्ति से होता है, जो इनके नाम से प्राप्त महाभारत के उद्योग पर्व के प्रारंभ में है। इसमें उन्होंने स्पष्ट रूप से कहा है कि मेरे 'खुल्ल तात' काव्य संपूर्ण न कर पाए। मृत्यु के समय उन्हें इसका अत्यंत दु:ख था और मेरे यह आश्वासन देने पर कि मैं उसे समाप्त करूँगा, वे मुझे आशीर्वाद देकर स्वर्ग चले गए। उन्हीं के प्रसाद से मैंने यह पुराण रचा है।
परमेश्वर नारायण हक्सर
परमेश्वर नारायण हक्सर (1913–1998) स्वतंत्र भारत के राजनीतिक लोकतंत्र को प्राप्त करने की प्रक्रिया में एक रणनीतिकार थे। उनक महत्वपूर्ण कार्य इन्दिरा गांधी के राजनीतिक सलाहकार के रूप में था। वो केंद्रीकरण और समाजवाद के समर्थक थे। हक्सर ऑस्ट्रिया और नाइजीरिया में भारतीय राजनयिक थे जिन्होंने राजदूत के रूप में काम किया।
हक्सर का जन्म 1913 में, गुजरांवाला (वर्तमान पाकिस्तान में) में एक कश्मीरी ब्राह्मण परिवार में हुआ। उन्होंने घर पर संस्कृत की शिक्षा प्राप्त की और उत्तर प्रदेश में स्थित इलाहाबाद विश्वविद्यालय से स्नातकोत्तर की शिक्षा पूर्ण की। उन्होंने लन्दन स्कूल ऑफ़ इकोनोमिक्स में भी अद्ययन किया। इलाहाबाद विश्वविद्यालय में छात्र के रूप में वो मेयो हॉल के निवासी थे और मोतीलाल नेहरू के घर आनन्द भवन नियमित तौर पर जाते थे। परमेश्वर कला इतिहास पढने में बहुत रूचि रखते थे एवं चित्रकारी के भी पारखी थे। अपने लन्दन, यूके प्रवास के दौरान, वो समाजवाद से प्रभावित हुए और मार्क्सवादी विचारधारा के साथ जुड़ गये।
अपने बाद के वर्षो में हक्सर, अंध धर्मनिरपेक्षता और नव उदारवादी नीतियों के विरुद्ध दिल्ली साइंस फोरम और मानवाधिकार आत्मबल से जुड़ गये। अपने जीवन के अन्तिम दस वर्षों में उन्होंने अपनी आँखों की रोशनी खो दी थी। हक्सर का 27 नवम्बर 1998 को 85 वर्ष की आयु में निधन हो गया।
हक्सर ने 1947 में भारतीय विदेश सेवा के लिए जाने से पहले ही इलाहाबाद में ही अपने वकील होने की छाप छोड़ दी थी और अपने नगरवासी जवाहरलाल नेहरू से साथी-कश्मिरी के साथ बहुत निकटता बढ़ा ली थी। लन्दन स्कूल ऑफ़ इकोनोमिक्स, लंदन में भारतीय समूह में कृष्ण मेनन के कनिष्ठ सहयोगी छात्र थे। हक्सर की पहली पोस्टिंग लंदन में थी जहाँ कृष्ण मेनन भारत के उच्चायुक्त हुआ करते थे।
पी एन हक्सर को नाइजीरिया और ऑस्ट्रिया में भारतीय राजदूत के रूप में भेजा गया। 1960 के दशक में उन्हें लंदन में उप उच्चायुक्त भी बनाया गया। बीस वर्षों की राजनयिक सेवा के बाद उन्हें भारत की प्रधानमंत्री इन्दिरा गांधी के सचिव के पद पर नियुक्ति मिली। 1967 में वे एल के झा के स्थान पर प्रधानमंत्री इन्दिरा गांधी के प्रधान सचिव के पद पर नियुक्त हुए। उन्होंने बंगलोर में कांग्रेस कार्यसमिति की बैठक में 'पथभ्रष्ट विचार ज्ञापन' (Stray Thoughts Memorandum) लिखा जिसके परिणामस्वरूप मोरारजी देसाई के समान ही उन्हें भी कांग्रेस से बाहर का रास्ता दिखा दिया गया। इन्दिरा गांधी के प्रधान सचिव के पद से हटने से पहले तक घरेलू और विदेशी नीतियों के निर्माण पर हक्सर ने महत्वपूर्ण प्रभावी प्रयोग किया। प्रधान सचिव के रूप में पी एन हक्सर ने बांग्लादेशी स्वतंत्रता संग्राम को दिये गये समय और समर्थन का स्तर के लिए इंदिरा गांधी के फैसले को विशिष्ट रोप दिया।
हक्सर बैंकों, बीमा और विदेशी तेल कंपनियों के राष्ट्रीयकरण, 1971 के भारत सोवियत संधि और बांग्लादेश की मुक्ति के रणनीतिकार थे। वो रिसर्च एंड एनालिसिस विंग से, पाकिस्तान के साथ शिमला समझौते के मुख्य वास्तुकार थे। जब तक इन्दिरा गांधी हक्सर के अनुसार चल रही थी तब तक जीत रहीं थी लेकिन जब वह समय आया कि उन्होंने अपने पुत्र संजय गांधी की बाते मानकर हक्सर से किनारा करना आरम्भ कर दिया तो उनके बुरे दिन आरम्भ हो गये जिसमें चुनाव, ऑपरेशन ब्लू स्टार और उनकी मृत्यु शामिल है।
हक्स्र ने विभिन्न पुस्तकें भी लिखी जिनमें "प्रिमोनिशन (Premonitions)" (1979), "रेफ्लेक्शन ऑन ऑवर टाइम्स (Reflections on our Times)" (1982) & "वन मोर लाइफ़ (One more Life)" (1990) आदि शामिल हैं।
तंदूरी पाककला
तंदूरी पाककला मिट्टी की बेलनाकार भट्टी या तंदूर में लकड़ी के कोयले की आंच पर भोजन पकाने की एक पद्धति है।  विशाल कलश की आकृति वाला तंदूर कम से कम एक मीटर ऊंचा और प्राय: गर्दन तक जमीन में धंसा होता है। ऐसा माना जाता है कि तंदूरी पाककला का जन्म फारस में हुआ, जहां से यह किसी एक या अन्य रूप में सम्पूर्ण भारत में लोकप्रिय हो गई। तंदूर को गरम करने के लिए इसमें लकड़ी या कोयले की आग घंटों तक जलाकर रखी जाती है। मसालेदार कबाब (मांस) को दहि और मसाले में लपेटकर लोहे की पतली छड़ों में पिरोकर गरम तंदूर में रखकर पकाया जाता है। यह पकाकर तंदूरी रंग का (सुर्ख नारंगी लाल) हो जाता है, तब इसमें प्राकृतिक वनस्पति रंग मिलाया जाता है। गेहूं के आटे से बना अंडाकार नान (रोटी) तंदूर की भीतरी दीवार पर लगाकर पकाया जाता है। तंदूरी मुर्गा तंदूरी पाककला सर्वाधिक लोकप्रोय व्यंजन है। पंख वगैरह साफ करने के बाद पूरा मुर्गा तंदूर में जल्दी ही भून जाता है।
इसका प्रचलन लखनऊ के नवाब और हैदराबाद के निज़ाम के समय में सर्वाधिक था, जिसकी झलक आज भी लखनवी और हैदराबादी व्यंजन बनाने में इस्तेमाल होता है।